### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 27. september 2023 har vedtaget Magistratens indstilling i overensstemmelse med erklæring fra Børn og Unge-udvalget af 20. september 2023.

Enhedslisten de Rød-Grønnes byrådsgruppe kunne ikke tiltræde indstillingens at-punkt 2.

Sagen blev behandlet sammen med sag 8.

###

.

### Resume

I 2019 besluttede byrådet en model for IT-udstyr for 2.-10. kl. på folkeskolerne i [adresse], som skulle sikre lige adgang til udstyr uafhængigt af skole- og forældreøkonomi.

Modellen skulle muliggøre et ensartet og forudsigeligt IT-miljø til gavn for både elever og undervisere, hvor alle elever havde samme enhed.

Finansieringen af den nuværende model udløber delvist ved udgangen af skoleåret 2023/24, hvorfor der behov for at træffe beslutning om den fremtidige model for elevudstyr på skolerne.

Indstillingen er et forslag til en revideret model, der dels tager højde for bemærkninger, der er fremkommet i dialog med skolerne og andre interessenter på området, dels har et øget fokus på elevernes brug af IT og medier i skolen, og dels tager højde for en forventet ændret økonomisk ramme efter 2024, hvor en del af den oprindelige finansiering ophører.

Den reviderede model vil være obligatorisk fra 5. – 10. klasse samtidig med, at der indføres en frivillig ordning fra 0.-4. klasse.

### Beslutningspunkter

Det indstilles:

At 1) byrådet godkender, at den nuværende model for elevudstyr tilpasses til at gælde for 5.-10. klasse fra skoleåret 2024/2025, samt at eksisterende finansiering på 7,7 mio. kr. årligt videreføres til den reviderede model jf. afsnit 6.

At 2) byrådet godkender, at skolerne får en øget frihed og ansvar til at beslutte en lokal strategi for personligt IT-udstyr og/eller deleudstyr fra 0.-4. klasse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-09-2023

Hans Andreasen:

Fremsendes til [adresse] med bemærkning, at Magistraten i mødet den 4. september 2023 anbefaler, at byrådet tiltræder Magistratsafdelingen for Børn og Unges indstilling af 23. august 2023.

Udvalg: [adresse]

Dato: 13-09-2023

Hans Andreasen:

Fremsendes til Børn og Unge-udvalget til behandling i henhold til beslutning i byrådets møde den 13. september 2023.

Sagen blev behandlet sammen med sag 16.

Udvalg: Børn- og Unge-udvalget

Dato: 20-09-2023

Hans Andreasen: 4

Udvalget kunne enstemmigt tiltræde indstillingerne med følgende bemærkning:

”I en digitalverden fylder skærme en stadig større del af vores liv. Det gælder både på arbejdspladsen, i hjemmet og i skolen. Det er vigtigt, at børn og unge har de bedste betingelser til stede for læring, udvikling og trivsel i skolen. Digitale værktøjer og brugen af IT indgår her som et vigtigt pædagogisk og didaktisk redskab, der er med til at bidrage til læring og et øget udbytte af undervisningen – ikke mindst for elever med særlige behov.

Udvalget understreger dog vigtigheden af, at det digitale skoleliv ikke må være på bekostning af en alsidig og varieret skoledag med plads til leg, bevægelse, fysisk kontakt og analoge læringsmidler. Endvidere at der fortsat skal være en opmærksomhed på en beskyttende tilgang. Udvalget ønsker derfor et styrket fokus på, hvordan IT og skærm indgår positivt i skolehverdagen gennem de eksisterende indsatser som nævnt i indstillingen.

Udvalget ser samtidigt positivt på, at der nedsættes en arbejdsgruppe, der har til formål at belyse og udarbejde forslag til håndtering af sociale medier på skolens enheder samt en mere nuanceret brug af skærm. Udvalget ønsker, at Magistratsafdelingen for Børn og Unge i forbindelse med arbejdsgruppens arbejde inddrager udvalget med plads til politisk drøftelse af de forslag til håndtering, som arbejdsgruppen finder frem til.”